Source: http://ec.europa.eu/civiljustice/serv_doc/serv_doc_sln_hu.htm
Timestamp: 2017-03-25 20:20:06
Document Index: 7890104

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Európai Bizottság - Európai Igazságügyi Hálózat - Iratok kézbesítése - Szlovénia
> Szlovénia
Utolsó frissítés: 04-10-2006
Iratok kézbesítése - SzlovéniaAz oldal tartalma elavult. Már megkezdtük a szöveg frissítését. Az aktualizált tartalom az európai igazságügyi portálon lesz elérhető.
Mit jelent a gyakorlatban az „iratkézbesítés” jogi fogalma? Miért vannak egyedi szabályok az „iratkézbesítés”-re vonatkozóan? 2.
Mely iratokat kell formálisan kézbesíteni? 3.
Ki felel egy irat kézbesítéséért? 4.
Hogyan kézbesítik általában a gyakorlatban az iratokat? 5.
Mi történik, ha kivételes esetben nem lehet magának a címzettnek kézbesíteni (pl. mert nem tartózkodik otthon)? 6.
Van-e írásbeli elismervény az irat kézbesítéséről? 7.
Mi történik, ha valamilyen probléma miatt a címzett nem kapja meg az iratot, vagy a kézbesítés jogszerűtlenül történik (pl. az iratot harmadik személynek kézbesítik)? 8.
Kell-e fizetni az iratkézbesítésért, és ha igen, mennyit? 1. Mit jelent a gyakorlatban az „iratkézbesítés” jogi fogalma? Miért vannak egyedi szabályok az „iratkézbesítés”-re vonatkozóan?
Ha polgári vagy kereskedelmi ügyben egy EU-tagállam bírósága vagy más szerve bírósági vagy bíróságon kívüli iratot kell, hogy kézbesítsen egy másik tagállamban lakó személynek vagy másik tagállam területén letelepedett jogi személynek vagy állami szervnek, a kérdéses dokumentumot a tagállamokban a polgári és kereskedelmi ügyekben a bírósági és bíróságon kívüli iratok kézbesítéséről szóló 2000. május 29-i 1348/2000/EK tanácsi rendelet szerint kézbesítik. Szlovéniában a helyi bíróságok felelősek az iratkézbesítésre vonatkozó kérések végrehajtásáért. Az iratokat a szlovéniai címzetteknek a szlovén joggal összhangban kézbesítik.Az egyedi iratkézbesítési szabályokra a személyek törvény előtti egyenlő bánásmódhoz való alkotmányos és emberi jogainak és a védekezéshez való jog elvének tiszteletben tartása érdekében van szükség. A feleknek meg kell adni a lehetőséget az eljárásban való együttműködésre, és az ellenérdekű fél állításainak és bizonyítékainak, továbbá a bíróság eljárással kapcsolatos döntéseinek és határozatainak megismerésére, illetve az ügy lényegére. Az iratkézbesítési szabályok gyakorlati lehetőséget biztosítanak arra, hogy a személyek az eljárásban való együttműködésre vonatkozó jogaikat gyakorolhassák, illetve azon elv alkalmazására, hogy mindkét felet meg kell hallgatni. Az eljárásban részt vevő felek számára lehetővé kell tenni, hogy az iratkézbesítés helye szerinti országban alkalmazandó szabályokkal összhangban számukra az iratokat megfelelően kézbesítsék.
2. Mely iratokat kell formálisan kézbesíteni?
iratkézbesítési szabályokat olyan esetekben, amikor a bíróság természetes és
jogi személyek közötti, személyes és családi viszonyokból és tulajdoni és más
polgári jogi viszonyokból adódó vitákat hallgat meg és dönt azokról, a
polgári eljárási törvény (Zakon o
pravdnem postopku – ZPP, a Szlovén Köztársaság Hivatalos Közlönye,
36/2004 – egységes szerkezetbe foglalt szöveg) állapítja meg.
A szlovén
jogrendszer az iratkézbesítés két formájáról rendelkezik – a ZPP 140. és 141.
cikke szerinti rendes kézbesítésről és a ZPP 142. cikke szerinti személyes
kézbesítésről. A következő iratokat kézbesítik személyesen: panaszok, külön
fellebbezhető bírósági határozatok, rendkívüli jogorvoslatok és felszólítások
a bírósági perköltségek megfizetésére. A további iratokat csak akkor
kézbesítik személyesen, ha erről törvény rendelkezik vagy ha a bíróság ezt
szükségesnek ítéli, mert az iratok eredetiek vagy bármely egyéb
elővigyázatossági okból. Egyébként rendes kézbesítést alkalmaznak.
3. Ki felel egy irat kézbesítéséért?
A ZPP 132.
cikke szerint az iratokat Szlovénia területén a következő módokon kézbesítik:
postán, bírósági tisztviselő útján, a bíróságnál vagy a törvény által
megállapított egyéb módon.
Az ellenérdekű
fél kérésére a bíróság úgy rendelkezik, hogy az iratokat olyan jogi vagy
természetes személy kézbesítse, aki az igazságügyi miniszter külön
felhatalmazása alapján bejegyzett tevékenységként végez kézbesítést (bírósági
kézbesítő).
4. Hogyan kézbesítik általában a gyakorlatban az iratokat?
A szlovén bíróságok általában úgy kézbesítik a külföldi bíróságok iratait, hogy felkérik a címzett felet arra, hogy jöjjön a bíróságra, ahol formálisan értesítik arról, hogy a bíróság nem kötelezhető szlovén nyelvre le nem fordított iratok átvételére.Az iratokat állami szervek, jogi személyek és önálló munkavégzők esetében erre felhatalmazott személynek, vagy az irodában, az üzleti tevékenység helyén vagy a bejegyzett hivatalban egy alkalmazottnak kézbesítik.Amennyiben a fél rendelkezik jogi képviselővel vagy felhatalmazott képviselővel, az iratot az említett személynek kézbesítik, a törvény eltérő rendelkezésének hiányában.A személyes és rendes kézbesítés, illetve a releváns eljárások alakiságait a ZPP 140–144. cikke állapítja meg.
5. Mi történik, ha kivételes esetben nem lehet magának a címzettnek kézbesíteni (pl. mert nem tartózkodik otthon)?
Ha egy irat nem
kézbesíthető a címzettnek, a ZPP más lehetőségekről rendelkezik; az eljárás
attól függ, hogy a rendes vagy a személyes kézbesítés alkalmazandó.
Rendes kézbesítés
A ZPP 140.
cikke szerinti rendes kézbesítés esetén, ha egy iratot kézbesíteni kell egy
személynek, aki nem tartózkodik otthon, az iratot a háztartás egy felnőtt
tagjának adják át, aki köteles azt átvenni. Ha ilyen személy nem található a
lakásban, az iratot a ház gondnokának vagy egy szomszédnak adják át,
beleegyezésükkel. Ha az iratot a munkahelyen kézbesítik, de a címzett nem
található ott, az irat átadható egy ugyanott alkalmazott személynek, annak
beleegyezésével. Az iratok nem adhatók át más személyeknek, ha ezek az ügyben
a címzettel szemben ellenérdekű felek.
A ZPP 141.
cikke szerint, amely olyan ügyekről rendelkezik, amelyekben a 140. cikk
szerinti kézbesítés nem lehetséges, az iratot a következők szerint lehet
természetes személynek kézbesíteni: a bírósági kézbesítő átadja az iratot a
kézbesítést elrendelő bíróságnak vagy – postai kézbesítés esetén – a lakóhely
szerinti postahivatalnak, az ajtón vagy a lakás postaládájában vagy postaládáján
kívül hagy egy felszólítást, melyben közli az irat helyét, és 15 napos
határidőt állapít meg az iratnak a címzett által történő átvételére. A
felszólításban és magán az iraton a bírósági kézbesítőnek közölnie kell ezen
intézkedés okait, a felszólítás otthagyásának napját, és alá kell írnia
nevét. A szlovén jogban lehetőség van „feltételezett” kézbesítésre a ZPP 141.
cikkének harmadik bekezdése értelmében, ami azt jelenti, hogy ha a címzett
elmulasztja 15 napon belül átvenni az iratot, a kézbesítést teljesítettnek
ítélik azon a napon, amikor a felszólítást az ajtón vagy a házban vagy a
postaládán kívül hagyták. Erre a tényre fel kell hívni a címzett figyelmét. A
kézbesítést elrendelő bíróságot, összhangban az említett cikkel, tájékoztatni
kell a kézbesítés ilyen módon való teljesítéséről.
Személyes kézbesítés
A ZPP 142.
cikkének második bekezdése szerint, ha a kézbesítés címzettjét nem találják
személyesen a kézbesítési címen, a bírósági kézbesítő érdeklődik arról, hogy
mikor és hol találja meg az adott személyt, és a háztartás egy felnőtt
tagjánál vagy a ZPP 140. cikkének első és második bekezdésében felsorolt
személynél az említett cikkben meghatározott feltételek szerint írásbeli
üzenetet hagy a címzettnek, amelyben felszólítja, hogy adott napon és
időpontban tartózkodjon otthonában vagy munkahelyén. Ha nincs lehetőség a
dokumentum ilyen módon történő kézbesítésére, a kézbesítő azt a házon belül a
postaládában vagy kívül a postaládában, vagy az ajtón hagyja. Ha a bírósági
kézbesítő továbbra sem találja a címzettet, a ZPP 140. vagy 141. cikke
alkalmazandó, és a kézbesítést teljesítettnek tekintik (feltételezett
kézbesítés).
cikkének hetedik bekezdése szerint az iratot személyesen kézbesítettnek
tekintik, ha azt jogi képviselőjének vagy meghatalmazottjának adják át.
6. Van-e írásbeli elismervény az irat kézbesítéséről?
kézbesítéséről szóló igazolást (kézbesítési igazolás) az átvevő és a bírósági
kézbesítő írja alá. Az átvevő maga jegyzi fel a kézbesítés napját betűkkel
kiírva a kézbesítési igazoláson. Ha a kézbesítést a ZPP 142. cikkének második
bekezdése szerint teljesítik, az igazolásnak a kézhezvételt kell igazolnia,
illetve azon meg kell állapítani, hogy a címzettet előzetesen írásban
értesítették.
7. Mi történik, ha valamilyen probléma miatt a címzett nem kapja meg az iratot, vagy a kézbesítés jogszerűtlenül történik (pl. az iratot harmadik személynek kézbesítik)?
Ha az iratot a kézbesítési szabályok megsértésével kézbesítik, ez a polgári eljárásjog megsértése, amelynek alapján a fél a kérdéses eljárásban hozott döntés ellen fellebbezhet.Érvényes maradhat-e egy irat kézbesítése (pl. helyrehozható-e a jogsértés) vagy újból meg kell kísérelni az iratkézbesítést?Amennyiben a bíróság fellebbezés alapján úgy ítéli, hogy a jogszerűtlen eljárás, különösen az iratkézbesítés elmulasztása megfosztja a felet az ügy bíróság elé vitelének lehetőségétől, ezzel megsemmisítheti a bíróság által elsőfokon olyan eljárásban hozott ítéletet, amelyben tárgyi hibák merültek fel. Az elsőfokú bíróság új, hibáktól mentes eljárást kezdeményez, és az iratot újból kézbesíti a címzett helye szerinti államban alkalmazandó kézbesítési szabályokkal összhangban.
8. Kell-e fizetni az iratkézbesítésért, és ha igen, mennyit?
az iratkézbesítésért nem kell fizetni, kivéve ha – az egyik fél kérésére – a
bíróság úgy rendelkezik, hogy az iratokat olyan jogi vagy természetes személy
kézbesítse, aki az igazságügyi miniszter külön felhatalmazása alapján
bejegyzett tevékenységként végez kézbesítést. Ilyen esetben a bírósági
kézbesítő általi kézbesítést javasoló félnek előzetesen meg kell fizetnie a
kézbesítés költségeit; az eljárás végén az eljárás költségeit a pervesztes
fél vagy mindkét fél viseli, az adott ügyben elért sikerével arányosan.
Az iratkézbesítésről a polgári eljárásról szóló törvény 132–150. cikkei rendelkeznek, amelyek szlovén szövege a következő linken található: Sprejeti Zakoni - Pomoč « Iratok kézbesítése - Általános információk | Szlovénia - Általános információk »